CELEX: 32015R0050
Language: lv
Date: 2015-01-14 00:00:00
Title: Komisijas Īstenošanas regula (ES) 2015/50 ( 2015. gada 14. janvāris ), ar ko groza Padomes Regulas (EK) Nr. 32/2000 I pielikumu attiecībā uz jaunu Savienības tarifu kvotu šokolādei, cukura konditorejas izstrādājumiem un cepumiem ieviešanu atbilstīgi GATT uzliktajām saistībām

15.1.2015   
            
            
               LV
            
            
               Eiropas Savienības Oficiālais Vēstnesis
            
            
               L 9/20
            
         KOMISIJAS ĪSTENOŠANAS REGULA (ES) 2015/50
   (2015. gada 14. janvāris),
   ar ko groza Padomes Regulas (EK) Nr. 32/2000 I pielikumu attiecībā uz jaunu Savienības tarifu kvotu šokolādei, cukura konditorejas izstrādājumiem un cepumiem ieviešanu atbilstīgi GATT uzliktajām saistībām
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1999. gada 17. decembra Regulu (EK) Nr. 32/2000, ar ko atver Kopienas tarifu kvotas atbilstīgi GATT uzliktajām saistībām un dažas citas Kopienas tarifu kvotas un paredz šo kvotu pārvaldīšanu, kā arī nosaka sīki izstrādātus noteikumus šo kvotu pielāgošanai un atceļ Padomes Regulu (EK) Nr. 1808/95 (1), un jo īpaši tās 9. panta 1. punkta b) apakšpunkta pirmo ievilkumu,
   tā kā:
   
               (1)
            
            
               Ar Regulu (EK) Nr. 32/2000 tika atvērtas kvotas un noteikta pārvaldīšana tām GATT paredzētajām Savienības tarifu kvotām, kuras jāizmanto, ievērojot muitas deklarāciju pieņemšanas datumu hronoloģisko secību.
            
         
               (2)
            
            
               Ar Lēmumu 2014/116/ES (2) Padome apstiprināja nolīguma noslēgšanu vēstuļu apmaiņas veidā starp Eiropas Savienību un Ķīnas Tautas Republiku saskaņā ar 1994. gada Vispārējās vienošanās par tarifiem un tirdzniecību (GATT) XXIV panta 6. punktu un XXVIII pantu attiecībā uz koncesiju grozīšanu Bulgārijas Republikas un Rumānijas saistību sarakstos, tām pievienojoties Eiropas Savienībai.
            
         
               (3)
            
            
               Ar nolīgumu, kas noslēgts vēstuļu apmaiņas veidā, šokolādei, cukura konditorejas izstrādājumiem un cepumiem nosaka jaunas gada tarifu kvotas. Lai īstenotu minētās jaunās tarifu kvotas, ir jāgroza Regula (EK) Nr. 32/2000.
            
         
               (4)
            
            
               Tā kā nolīgums, kas noslēgts vēstuļu apmaiņas veidā, stājās spēkā 2014. gada 1. jūlijā, no šā paša datuma būtu jāpiemēro attiecīgā šīs regulas daļa.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 32/2000 I pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2014. gada 1. jūlija.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 14. janvārī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 5, 8.1.2000., 1. lpp.
   
   
      (2)  Padomes 2014. gada 28. janvāra Lēmums 2014/116/ES par Nolīguma vēstuļu apmaiņas veidā noslēgšanu starp Eiropas Savienību un Ķīnas Tautas Republiku saskaņā ar 1994. gada Vispārējās vienošanās par tarifiem un tirdzniecību (GATT) XXIV panta 6. punktu un XXVIII pantu attiecībā uz koncesiju grozīšanu Bulgārijas Republikas un Rumānijas saistību sarakstos, tām pievienojoties Eiropas Savienībai (OV L 64, 4.3.2014., 1. lpp.).
   
      PIELIKUMS
      Regulas (EK) Nr. 32/2000 I pielikuma tabulā iestarpina šādas rindas:
      
         
                     “09.0052
                  
                  
                     1806 20
                     1806 31
                     1806 32
                     1806 90
                  
                  
                      
                  
                  
                     Šokolāde
                  
                  
                     No 1. jūlija līdz 30. jūnijam
                  
                  
                     2 026 tonnas
                  
                  
                     38
                  
               
                     09.0053
                  
                  
                     1704
                  
                  
                      
                  
                  
                     Cukura konditorejas izstrādājumi (ieskaitot balto šokolādi) bez kakao piedevas
                  
                  
                     No 1. jūlija līdz 30. jūnijam
                  
                  
                     2 289 tonnas
                  
                  
                     35
                  
               
                     09.0054
                  
                  
                     1905 90
                  
                  
                      
                  
                  
                     Izņemot sausmaizītes, piparkūkas un līdzīgus izstrādājumus, saldos cepumus, vafeles un vafeļu plātnes, sausiņus, grauzdiņus un tamlīdzīgus grauzdētus izstrādājumus
                  
                  
                     No 1. jūlija līdz 30. jūnijam
                  
                  
                     409 tonnas
                  
                  
                     40”